PTTEP พบก๊าซธรรมชาติ-คอนเดนเสทในหลุมสำรวจ “Orchid-1” ออสเตรเลีย เดินหน้าวางแผนพัฒนาต่อ
PTTEP พบก๊าซธรรมชาติ-คอนเดนเสทในหลุมสำรวจ "Orchid-1" ออสเตรเลีย เดินหน้าวางแผนพัฒนาต่อ
8 มี.ค. 2562

บริษัท ปตท.สำรวจและผลิตปิโตรเลียม จำกัด (มหาชย) หรือ PTTEP เปิดเผยว่า ตามที่บริษัท พีทีทีอีพี ออสตราเลเชีย (แอชมอร์ คาร์เทียร์) พีทีวาย จำกัด หรือ พีทีทีอีพี เอเอเอ ซึ่งเป็นบริษัทย่อย เป็นผู้ดำเนินการใน Permit AC/P54 ซึ่งตั้งอยู่ในทะเลติมอร์ ประเทศออสเตรเลียนั้น
ผลการเจาะหลุมสำรวจ Orchid-1 ใน Permit AC/P54 ในทะเลติมอร์ ประเทศออสเตรเลีย บริษัทได้ดำเนินการเจาะถึงระดับความลึกสุดท้ายที่ 2,925 เมตร เมื่อวันที่ 29 มกราคม 2562 โดยพบชั้นหินกักเก็บก๊าซธรรมชาติและคอนเดนเสทมีความหนา 34 เมตรซึ่งผลการเจาะดังกล่าวเป็นไปตามที่บริษัทคาดไว้โดยบริษัทจะวางแผนพัฒนาร่วมกับแหล่ง Cash-Maple ที่มีปริมาณทรัพยากรประเภท Contingent resources 3.5 ล้าน ล้านลูกบาศก์ฟุต ต่อไป